NW-regering betaal salarisse vir 36 000 'spookwerkers' | Maroela Media
NW-regering betaal salarisse vir 36 000 'spookwerkers'
Soveel as 36 000 staatsamptenare in Noordwes verdien maandeliks 'n salaris, hoewel hulle nie werklik vir die provinsiale regering werk nie.
Premier Supra Mahumapelo het Woensdag bekendgemaak dat daar 36 000 "spookwerknemers" in die Noordwes-regering is. Hierdie werkers word 'n salaris betaal en ontvang al die betrokke voordele, maar verrig geen werk nie.
Chris Hattingh, DA LP, het gesê die regering het in 2008 glo miljoene rande aan konsultante bestee om 'n stelsel te ontwikkel wat die probleem van "spookwerkers" uitskakel. "Nou, sewe jaar later, was dit blykbaar 'n nuttelose oefening en 'n mors van belastingbetalers se geld," het Hattingh gesê.
Die Congress of the People (Cope) het hom ook teen sterkste uitgespreek teen hierdie skoksyfer wat dié party die "skandaal van die eeu" noem. "Dit is onverstaanbaar hoe Noordwes kan toelaat dat 73% van sy begroting bestee word om salarisse te betaal. Hoekom het die wetgewer nie vrae gevra oor die buitensporige toedeling van hulpbronne aan salarisse nie? Eiebelang het heel eenvoudig geseëvier oor openbare belang," het die party in 'n verklaring gesê.
Hattingh het bygevoeg dat die reuse-hoeveelheid spookwerkers daarop dui dat die regering mense aanstel ongeag hul vaardighede, kwalifikasies, vermoë of ervaring om 'n diens aan die inwoners van Noordwes te lewer, maar eerder bloot om vriende gelukkig te hou.
"Die DA sal vra dat die premier die uitkomste van die 2008-program om van spookwerkers ontslae te raak uiteensit, sodat die miljoen rande wat op hierdie duidelik mislukte ingryping spandeer is, bevraagteken kan word," het Hattingh gesê. "Die premier moet ook 'n nuwe plan aan die wetgewer voorlê om van spookwerkers in die provinsiale regering ontslae te raak."
Cope het 'n beroep op die Valke gedoen om die saak te ondersoek aangesien dit "duidelik 'n saak vir spesialis-polisie is".
Die woordvoerder van die Noordwes-regering was Woensdagmiddag glo in 'n vergadering en kon nie vir kommentaar bereik word nie.
Tiener terug na Engeland ná ernstige rugbybesering
Broer en suster sterf saam in ongeluk: 'Hoe gaan 'n mens aan?'
HAHAHAHAHAHAHAHA wat is nuut?
Wonder as Noordwes so lyk wat die kleinste provisie is hoe lyk die res van die land. Kader sorg vir kader en so gaan die belasting geld in die sakke van die wat nie 'n steek werk nie. Hoe lank kan dit nog aanhou………..
As jy dom is, is jy dom. Dis hoekom ons land ten gronde gaan. Dis agv mense in poste wat nie weet wat hulle moet doen nie. Dit gaan nie meer oor bevoegdheid nie – dit gaan net oor my comrade wat in die stoel sit. Dis mos hoe dit hoort. Dit gaan orals in alle werksplekke so. Daardeur word ons land en mense vernietig. En hulle wonder nou wat gaan aan, maar die statistieke wys mos – alles verbeter elke dag…………………………………..
Grote Griet. Wil jy my se hulle weet nie eens wie werk daar en wie nie? Aii hoe lekker gaan dit net nie, wil ook op my jack heeldag sit en 'n salaris EN voordele ontvang!
Gun wonder hierdie land is soos wat hy is nie. JULLE IS ALMAL USELESS!!!
Die grootste grap wat ek die jaar gehoor het en dit nog met my belasing geld wat die onbevoegde skelm ANC regering hulle ongeletterde spook boetties en sussies mee betaal.